Document ID: 31975R0154

Uredba Sveta (EGS) št. 154/75
z dne 21. januarja 1975
o uvedbi registra pridelovalcev oljk v državah članicah proizvajalkah oljčnega olja
SVET EVROPSKIH SKUPNOSTI
ob upoštevanju Pogodbe o ustanovitvi Evropske gospodarske skupnosti, še zlasti člena 43 Pogodbe,
ob upoštevanju predloga Komisije,
ob upoštevanju mnenja Evropskega parlamenta,
ker naj bi od držav članic proizvajalk zahtevali, da uvedejo register pridelovalcev oljk, da bi tako dobili potrebne podatke za določitev možne proizvodnje oljk in oljčnega olja v Skupnosti in da bi izboljšali delovanje sistema pomoči Skupnosti za proizvodnjo oljčnega olja;
ker naj bi v vseh zadevnih državah članicah zagotovili enoten sistem pri sestavi registra, je treba podrobneje opredeliti minimalno število podatkov, ki naj bi jih zajeli v registru;
ker je za pospešitev uvedbe registra treba sprejeti določbo o financiranju potrebnih aktivnosti, po kateri se del finančne pomoči proizvajalcem oljčnega olja, kot to določa Uredba Sveta št. 136/66 EGS [1] z dne 22. septembra 1966 o vzpostavitvi skupne ureditve trga za olja in masti, kakor je bila nazadnje spremenjena z Uredbo št. 1707/73 (EGS) [2], nameni za aktivnosti v zvezi z uvedbo registra; ker je treba za uvedbo registra sprejeti določbo za primerne dejavnosti, ki naj bi jih izvajali v fazah; glede na to, da je nadalje ustrezno sprejeti določbo, ki naj bi zagotovila sodelovanje predstavnikov trgovinskih združenj pri teh dejavnostih,
JE SPREJEL TO UREDBO:
Člen 1
1. V skladu s to Uredbo države članice proizvajalke oljčnega olja uvedejo register pridelovalcev oljk, ki zajema vsa posestva z nasadi oljk na ozemlju teh držav članic.
2. Za vsako posestvo se v register vnesejo naslednji podatki:
(a) v dveh letih po začetku veljavnosti te Uredbe je treba vnesti najmanj podatke o:
- skupni pridelovalni površini oljk skupaj z zemljiškoknjižnim vpisom parcel, na katerih ležijo te površine,
- skupno število oljčnih dreves;
(b) v šestih letih po začetku veljavnosti te Uredbe:
- imena lastnikov vsake parcele,
- razmerje med površinami, kjer se pridelujejo samo oljke, in površinami, na katerih se pridelujejo mešane kulture,
- razporeditev oljk glede na sorto,
- sistem pridelovanja, ki se uporablja,
- starost dreves ter stanje pridelave in proizvodnje,
- število dreves na namakalnih površinah.
3. Register se ažurira v enakomernih presledkih.
Člen 2
Predstavniki zainteresiranih trgovinskih združenj lahko sodelujejo pri delu služb, ki so imenovane za uvedbo registra pridelovalcev oljk.
Člen 3
1. Pristojni organi držav članic proizvajalk, ki so odgovorni za izplačevanje pomoči, kakor je določeno v členu 10 Uredbe št. 136/66/EGS, ob izplačilu zmanjšajo znesek pomoči za:
(a) 1 % za tržno leto 1973/74;
(b) 5 % za tržno leto 1974/75.
2. Navedena znižanja se uporabijo za financiranje vzpostavitve registra pridelovalcev oljk. Enak postopek financiranja se uporablja za financiranje porabe navedene v členu 2 in 3 Uredbe (EGS) št. 729/70 [3] z dne 21. aprila 1970 o financiranju skupne kmetijske politike, kakor je bila nazadnje spremenjena z Uredbo (EGS) št. 2788/72 [4].
Podrobna pravila za uporabo tega odstavka se po potrebi sprejmejo v skladu po postopku, določenem v členu 13 navedene uredbe.
Člen 4
Država članica proizvajalka v enakomernih presledkih obvešča Komisijo o poteku dela pri uvedbi in ažuriranju registra pridelovalcev oljk.
Člen 5
Podrobna pravila za uporabo te Uredbe se sprejmejo v skladu s postopki, določenimi v členu 38 Uredbe št. 136/66 (EGS).
Člen 6
Ta Uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. januarja 1975

Labels: 7
17
6